Babelscape/SREDFM huggingface dataset:
Φασιστική Ιταλία

μικρογραφία|Η Σημαία του Βασιλείου της Ιταλίας, όπως χρησιμοποιoύνταν από το Φασιστικό καθεστώς του Μπενίτο Μουσολίνι (1922-1943)
Φασιστική Ιταλία ονομάζεται το κράτος του Βασιλείου της Ιταλίας κατά την περίοδο της διακυβέρνησης από τον δικτάτορα Μπενίτο Μουσολίνι («Ντούτσε») από το 1922 έως το 1943 μετά απ' την εισβολή στη Σικελία το 1943. Διάδοχός της ήταν το ψευδοκράτος Ιταλική Κοινωνική Δημοκρατία η αλλιώς Ιταλική Δημοκρατία του Σαλό, υποτελής διοικητική οντότητα της Ναζιστικής Γερμανίας.
Πασκάλ Ντυπρά

Ο Πασκάλ Ντυπράζ είναι πρώην Γάλλος ποδοσφαιριστής και νυν προπονητής, γεννημένος στις 19 Σεπτεμβρίου 1962 στην Ανμάς. 

Αγωνιζόταν ως παίκτης στη θέση του επιθετικού, ενώ επέστρεψε στον χώρο του ποδοσφαίρου από την θέση του προπονητή μόλις αποχώρησε από την ενεργό δράση. 

Αρχικά αθλητικός διευθυντής της Εβιάν-Τονόν-Γκαγιάρ, στις 3 Σεπτεμβρίου 2012, ανέλαβε χρέη προπονητή του συλλόγου στην θέση του Πάμπλο Κορρέα, ο οποίος απολύθηκε.
Porsche Cayenne

H Porsche Cayenne είναι ένα μεσαίο πολυτελές SUV αυτοκίνητο υψηλών επιδόσεων, που κατασκευάζεται από τη γερμανική αυτοκινητοβιομηχανία Porsche, από τον Δεκέμβριο του 2002 έως σήμερα, σε 3 γενιές. Το όνομα του μοντέλου προήλθε από το κόκκινο πιπέρι Καγιέν, ενώ συμπίπτει και με την πόλη Καγιέν της Γαλλικής Γουιάνας, καθώς από την πόλη αυτή πήρε το όνομά του το πιπέρι Καγιέν.

Κατά την εισαγωγή της, το 2002, η Porsche Cayenne έγινε το πρώτο μοντέλο της Porsche με κινητήρα V8 από το 1995, όταν έληξε η παραγωγή της Porsche 928. Επίσης, έγινε το πρώτο SUV στην ιστορία της εταιρείας, η πρώτη Porsche με δυνατότητες κίνησης εκτός δρόμου μετά τα τρακτέρ Porsche Super και Porsche Junior, που είχαν αποσυρθεί από την παραγωγή το 1963, καθώς και η πρώτη στην ιστορία Porsche με 4 ή 5 (ανάλογα με τον ορισμό) πόρτες, αντί για 2.
Ζαλζάλα Τζαζίρα

thumb|Δορυφορική εικόνα που δείχνει το νησί στον κόλπο δυτικά του Γκουαντάρ.

Το Ζαλζάλα Τζαζίρα ("Νησί του Σεισμού") ήταν ένα ακατοίκητο νησί στις ακτές του Πακιστάν. Βρισκόταν σε απόσταση 100 μέτρων από την ακτή της πόλης Γκουαντάρ και είχε δημιουργηθεί ως αποτέλεσμα του σεισμού των 7,7 βαθμών της κλίμακας Ρίχτερ τον Σεπτέμβριο του 2013.

Είχε κυκλικό σχήμα με περίμετρο 170 μέτρα και επιφάνεια 22,7 στρέμματα. Αποτελούταν από λασπώδη ιζήματα ενώ η επιφάνεια του ήταν στέρεη, άνυδρη φυσικά. Πιστεύεται ότι είχε δημιουργηθεί από ηφαίστειο λάσπης και ήταν αναμενόμενο να εξαφανιστεί από την διάβρωση του νερού επειδή αποτελούταν από λάσπη.

Μέχρι το τέλος του 2016, το νησί είχε εξαφανιστεί εντελώς.
MTV Unplugged - Live in Athens

Το " MTV Unplugged - Live in Athens " είναι ένα διπλό Unplugged Live Album των Scorpions και των Strings From Heaven από την RCA. Κυκλοφόρησε τη Δευτέρα 2 Δεκεμβρίου 2013 παγκόσμια και κυκλοφόρησε στη Γερμανία την Παρασκευή 29 Νοεμβρίου 2013. Είναι μέρος του Rock 'n' Roll Forever Tour.

Είναι μέρος του MTV Unplugged. Οι συναυλίες ήταν στις 11 , 12 και 14 Σεπτεμβρίου 2013 στην Αθήνα, στο Λυκαβηττό. Κυκλοφορεί επίσης ένα DVD, ένα Blue Ray κι ένας δίσκος βινυλίου. Ακόμη, ένα box set κυκλοφόρησε στη Γερμανία. Το 2014 κυκλοφόρησε κι ένα ακόμη box set με ολόκληρο το tour σε 2 CD. Επίσης, περιλαμβάνει το DVD & ένα bonus CD.

Σε αυτές τις συναυλίες, η μπάντα εκτέλεσε 2 νέα τραγούδια ("Dancing with the Moonlight" & "Rock'n'Roll Band"), 3 νέα σόλο ("Delicate Dance" ,"Love is the Awnser" & "Follow your Heart" ), ένα νέο ντουέτο ("Drum - Athenica" ) και 2 τραγούδια που δεν ερμήνευσαν ποτέ ξανά live ("Passion Rules the Game" & "Born to Touch your Feelings"). Επίσης, συνεργάστηκαν με τη Δήμητρα Κόκκορη στο Born to Touch your Feelings, με την CÄTHE στο In Trance, με τον Γιοάνες Στράτε στο Rock You Like a Hurricane και με τον Μόρτεν Χάρκετ στο Wind of Change.
Οι Scorpions είχαν ξανακάνει ένα unplugged live project στη Λισαβόνα το Φεβρουάριο του 2001 με τον τίτλο "Acoustica".
Chevrolet SS

Το Chevrolet SS ήταν ένα μεσαίο σεντάν αυτοκίνητο υψηλών επιδόσεων, της αμερικανικής αυτοκινητοβιομηχανίας Chevrolet, το οποίο παρήχθη σε μόλις 12.860 αντίτυπα. Κατασκευάστηκε στην Αυστραλία μεταξύ του 2013 και του 2017 από την Holden, επίσης θυγατρική της General Motors, και βασιζόταν στο Holden Commodore VF, το οποίο παρήχθη από τον Ιούνιο του 2013 έως τις 20 Οκτωβρίου 2017.

Ιστορικά, το SS ήταν το πρώτο μετά από 17 χρόνια πισωκίνητο V8 σεντάν της Chevrolet, μετά τη λήξη της παραγωγής της 7ης γενιάς του Impala SS στις 13 Δεκεμβρίου 1996, καθώς και τη λήξη της παραγωγής της 4ης γενιάς του Caprice ταυτόχρονα, την ίδια ημερομηνία. Επίσημα, το μέγεθος του SS το είχε κατατάξει ανάμεσα στο μεσαίο Chevrolet Malibu 8ης γενιάς και στο μεγάλων διαστάσεων Chevrolet Impala 10ης γενιάς, αλλά με πιο σπορ προσανατολισμό και με κινητήρα πολύ μεγαλύτερου κυβισμού ακόμα και από το Impala.
Νιου Ορλίνς Πέλικανς

Οι Νιου Ορλίνς Πέλικανς (αγγλικά: "New Orleans Pelicans") είναι επαγγελματική ομάδα μπάσκετ με έδρα την Νέα Ορλεάνη των Ηνωμένων Πολιτειών. Ανήκουν στο νοτιοδυτική κατηγορία του National Basketball Association (NBA). Αγωνίζονται στο γήπεδο New Orleans Arena χωρητικότητας 18.500 ατόμων.

Ιδρύθηκαν ως "Νιου Ορλίνς Χόρνετς" κατά τη διάρκεια της σεζόν 2002-03 του NBA, οπότε και ο ιδιοκτήτης των Σάρλοτ Χόρνετς μετέφερε την ομάδα από το Σάρλοτ στη Νέα Ορλεάνη. Μετά από τρεις σεζόν στη Νέα Ορλεάνη, ο τυφώνας Κατρίνα ανάγκασε την ομάδα να μετεγκατασταθεί προσωρινά στη Οκλαχόμα Σίτι, όπου πέρασε δύο σεζόν επίσημα γνωστή ως Νιου Ορλίνς/Οκλαχόμα Σίτι Χόρνετς. Οι Χόρνετς επέστρεψαν στη Νέα Ορλεάνη μόνιμα την περίοδο 2007-08.

Το όνομα της ομάδας άλλαξε σε «Πέλικανς» στο τέλος της σεζόν 2012-13. Το ίδιο έτος, το όνομα, η ιστορία και οι τίτλοι των Χόρνετς επέστράφησαν στην αρχική τους πόλη, και αφομοιώθηκαν από τους τότε Σάρλοτ Μπόμπκατς, ξεκινώντας από την σεζόν 2014-15. Σε 25 σεζόν, οι Πέλικανς έχουν επιτύχει συνολικό ρεκόρ νικών-ηττών 961-1023, και έχουν προκριθεί στα πλέι-οφ 12 φορές. Τα επιτεύγματά τους περιλαμβάνουν πέντε νίκες στην σειρά πλέι-οφ και ένα τίτλο κατηγορίας.
Γιάννης Κανδήλας

Ο Γιάννης Κανδήλας (Αγρίνιο 1932 - Αθήνα 1988) ήταν Έλληνας ηθοποιός, σεναριογράφος και θεατρικός συγγραφέας.
Άννα Σπυριδοπούλου

Η Άννα Σπυριδοπούλου (Σέρρες, 2 Νοεμβρίου 1988), είναι Ελληνίδα διεθνής καλαθοσφαιρίστρια. Διαθέτει ύψος 1,84 μέτρα και αγωνίζεται στις θέσεις Σμολ και Πάουερ φόργουορντ για την ομάδα του Ολυμπιακού.
Βασίλειος Θωμόπουλος

Ο Βασίλειος Θωμόπουλος ήταν σημαντικός Έλληνας Μακεδονομάχος οπλαρχηγός από τη Ρητίνη Πιερίας.
Μίλιτσα Χρεμπελιάνοβιτς

Η Μίλιτσα Χρεμπελιάνοβιτς ("σερβικά : Милица Хребељановић") (περίπου το 1335 - 11 Νοεμβρίου 1405) ήταν πριγκίπισσα της Σερβίας η σύζυγος του Σέρβου πρίγκιπα Λάζαρ και αγία της Σερβικής ορθόδοξης εκκλησίας.
Modern Family

Η σειρά Modern Family (ελληνική απόδοση: "Μοντέρνα Οικογένεια") είναι Αμερικανική τηλεοπτική οικογενειακή κωμική σειρά τύπου sitcom και mockumentary, την οποία δημιούργησαν οι Κρίστοφερ Λόιντ και Στίβεν Λέβιταν για το ABC. Έκανε πρεμιέρα στις 23 Σεπτεμβρίου 2009 και ακολουθεί τη ζωή του Τζέι Πρίτσετ και της οικογένειάς του, οι οποίοι κατοικούν στο Λος Άντζελες. Η οικογένεια του Πρίτσετ περιλαμβάνει τη δεύτερη σύζυγό του, τον γιο τους και τον θετό γιο του, καθώς επίσης και τα δύο ενήλικα παιδιά του με τους συζύγους και τα παιδιά τους.

Ο Κρίστοφερ Λόιντ και ο Στίβεν Λέβιταν συνέλαβαν την ιδέα για τη σειρά καθώς μοιράζονταν ιστορίες που αφορούσαν τις δικές τους «μοντέρνες οικογένειες». Το "Modern Family" περιλαμβάνει ένα ensemble καστ και παρουσιάζεται σε στυλ mockumentary, με τους χαρακτήρες συχνά να «σπάνε τον τοίχο» που τους διαχωρίζει από το κοινό και να μιλάνε απευθείας σε αυτό μέσω της κάμερας.

Η σειρά ανανεώθηκε για δέκατο κύκλο επεισοδίων στις 10 Μαΐου 2017, ο οποίος έκανε πρεμιέρα στις 26 Σεπτεμβρίου 2018, ενώ ανανεώθηκε για τον ενδέκατο και τελευταίο κύκλο στις 5 Φεβρουαρίου 2019. Ο τελευταίος κύκλος έκανε πρεμιέρα στις 25 Σεπτεμβρίου 2019.

Το "Modern Family" επευφημήθηκε από τους κριτικούς κατά τους πρώτους κύκλους, αλλά στην πορεία οι κριτικές έγιναν πιο μικτές. Η σειρά κέρδισε συνολικά 22 βραβεία Emmy από 75 υποψηφιότητες. Ανάμεσα σε αυτά που κέρδισε βρίσκονται τα βραβεία Έμμυ Ζώνης Υψηλής Τηλεθέασης στις κατηγορίες «Καλύτερη Κωμική Σειρά» (πέντε φορές για τους πρώτους πέντε κύκλους αντίστοιχα), «Καλύτερος Β' Αντρικός Ρόλος σε Κωμική Σειρά» (τέσσερις φορές, δύο για τον Έρικ Στόουνστριτ και δύο για τον Τάι Μπουρέλ) και «Καλύτερος Β' Γυναικείος Ρόλος σε Κωμική Σειρά» (δύο φορές για την Τζούλι Μπόουεν). Κέρδισε επίσης Χρυσή Σφαίρα στην κατηγορία «Καλύτερη Τηλεοπτική Σειρά - Κωμωδία ή Μιούζικαλ» το 2011. Μετά από 10 χρόνια προβολής, αποτελεί τη μακροβιότερη κωμική σειρά του ABC που προβάλλεται αυτή τη στιγμή.

Τα δικαιώματα ταυτόχρονης προβολής της σειράς σε ανεξάρτητα δίκτυα πωλήθηκαν στο USA Network, τους σταθμούς του Fox Television Stations και σε διάφορα άλλα τοπικά δίκτυα σε άλλες αγορές για την πρεμιέρα του 2013. Η επιτυχία της σειράς την οδήγησε στη δέκατη θέση της λίστας των σειρών με τα μεγαλύτερα έσοδα για το 2012, αφού κέρδιζε $2.13 εκατομμύρια ανά επεισόδιο.
Τζούλιαν ΜακΜάχον

Ο Τζούλιαν ΜακΜάχον ("Julian Dana William McMahon", 27 Ιουλίου 1968) είναι Αυστραλός ηθοποιός και πρώην μοντέλο. Είναι ευρύτερα γνωστός για τους ρόλους του ως Κόουλ Τέρνερ στη σειρά φαντασίας και μυστηρίου "Οι Μάγισσες" και Κρίστιαν Τρόι στην ιατρική σειρά "Nip/Tuck". Το 2004 ήταν υποψήφιος για Χρυσή Σφαίρα στην κατηγορία "καλύτερος ηθοποιός δραματικής σειράς".
Γεώργιος Ροδίου

Ο Γεώργιος Ροδίου του Στυλιανού (1931 - 4 Οκτωβρίου 2012) ήταν Έλληνας δικηγόρος και πολιτικός, που διετέλεσε βουλευτής Ξάνθης από το 1974 ως το 1985 και υφυπουργός από το 1980 ως το 1981. Ανήκε στη Νέα Δημοκρατία.
Ραφαήλ του Βανάτου

Ο Ραφαήλ του Βανάτου ("σερβικά : Рафаило Банатски") είναι άγιος της Σερβικής ορθόδοξης εκκλησίας. Έζησε τον 16ο και 17ο αιώνα. 

Ήταν μοναχός στην Μονή Χιλανδαρίου στο Άγιο όρος κι εστάλη σε ιδιοκτησία της μονής στο Βανάτο. Φτάνοντας εκεί ο Ραφαήλ έφτιαξε καλύβα από καλάμια για να μένει, στα προάστια του σημερινού Zrenjanin. Μετά το θάνατό του έρχονταν στον τάφο του πολλοί πιστοί που αναζητούσαν βοήθεια και άφηναν τάματα. Δεν είναι γνωστό ακριβώς πότε πέθανε , η Σερβική Ορθόδοξη Εκκλησία τον γιορτάζει στις 29 Αυγούστου.
Ντράγκανα Λαζάρεβιτς Σισμάν

Η Ντράγκανα Λαζάρεβιτς Σισμάν ("σερβικά : Драгана Лазаревић Шишман, βουλγαρικά : Драгана Хребелянович") (πέθανε την 1 Σεπτεμβρίου 1395) από τον Οίκο των Λαζάρεβιτς ήταν Σέρβα πριγκίπισσα και τσαρίνα της Βουλγαρίας. Ήταν κόρη του πρίγκιπα Λάζαρ και της Μίλιτσα, σύζυγός της ήταν ο Τσάρος Ιβάν Σισμάν ή τον γιο του Αλέξανδρο.

Παντρεύτηκε με τον Βούλγαρο βασιλιά γύρω στον 1386, πολλές πηγές αναφέρουν ότι ήταν παντρεμένη με τον Αλέξανδρο, γιο του Ιβάν Σισμάν. Κάποιες πηγές την αναφέρουν δεύτερη σύζυγο του Ιβάν Σισμάν. Μετά την οθωμανική κατάκτηση της Βουλγαρίας το 1395 ο γιος του Ιβάν Σισμάν Αλέξανδρος πιάστηκε αιχμάλωτος και έπειτα ασπάστηκε το Ισλάμ όπου έγινε και κυβερνήτης στην Μικρά Ασία. Για την Ντραγκάνα τελευταία αναφορά ήταν σε έγγραφο το 1395/6, δεν είναι γνωστό τι της συνέβη μετά την πτώση της Βουλγαρίας.
Δημήτρης Αράπης

Ο Δημήτρης Αράπης, γεννημένος στις 4 Απριλίου 1990 στη Θεσσαλονίκη, είναι Έλληνας καλαθοσφαιριστής. Διαθέτει ύψος 2,02 μέτρα και αγωνίζεται στις θέσεις Small Forward και Power Forward.

Ο Αράπης φοίτησε στην Ακαδημία Καλαθοσφαίρισης «Αστέρια», προτού κλείσει το πρώτο του συμβόλαιο στη Μ.Ε.Ν.Τ. Στην ομάδα της Θεσσαλονίκης παρέμεινε δύο χρόνια (2007-2009) βοηθώντας τη στις προσπάθειές της στην Α2 Εθνική.

Την τριετία 2009-2012 φόρεσε τα χρώματα του ΠΑΟΚ στην Α1 Εθνική, προσθέτοντας στο βιογραφικό του και 5 εμφανίσεις στο EuroCup. Την περίοδο 2012-13 μετακόμισε στην Αθήνα για χάρη του Ηλυσιακού. Το καλοκαίρι του 2013 ήρθε σε συμφωνία με τον Πανελευσινιακό.

Ο Αράπης μετρά 32 συμμετοχές στην Εθνική Ελλάδος Παίδων (240 πόντοι) και 22 συμμετοχές στην Εθνική Εφήβων (29 πόντοι). Με την τελευταία το 2007 κατέκτησε το αργυρό μετάλλιο στο Ευρωπαϊκό Πρωτάθλημα Εφήβων (U18) της Μαδρίτης.
Ίιρστε Ντιβίζι 2012-13

Η Ίιρστε Ντιβίζι 2012-13 ήταν η 57η σεζόν της Ίιρστε Ντιβίζι, η οποία ξεκίνησε στις 10 Αυγούστου 2012 και τελείωσε στις 26 Μαΐου 2013, με την λήξη των Play Offs ανόδου.

Η Καμπούρ κατέκτησε την πρώτη θέση και προβιβάστηκε απευθείας στην Έρεντιβιζι, ενώ το εισιτήριο για την πρώτη κατηγορία κέρδισε και η Γκο Αχέντ Ιγκλς, μέσω Play Offs ανόδου.
Χαράλαμπος Παπαστάθης

Ο Χαράλαμπος Παπαστάθης ήταν καθηγητής πανεπιστημίου (1940-2012)
# Αντικείμενο αριθμημένης λίστας
Alfa Romeo MiTo

H Alfa Romeo MiTo ήταν ένα supermini αυτοκίνητο πόλης της κατηγορίας Β, που κατασκευάστηκε από την ιταλική αυτοκινητοβιομηχανία Alfa Romeo, από τον Ιούνιο του 2008 έως τον Ιούλιο του 2018, στο Μιραφιόρι, Τορίνο, Ιταλία. Βασίστηκε στην πλατφόρμα του Fiat Grande Punto, όπως ήταν η αρχική ονομασία του Fiat Punto τρίτης γενιάς, αν και ειδικότερα η MiTo παραδόξως δεν προσφέρθηκε ποτέ σε 5-πορτη έκδοση, παρά μόνο σε 3-πορτη. Η συνολική παραγωγή της MiTo έφτασε τις 275.000 αντίτυπα.
Τζέσι Τάιλερ Φέργκουσον

Ο Τζέσι Τάιλερ Φέργκουσον ("Jesse Tayler Ferguson", γενν. 22 Οκτωβρίου 1975) είναι Αμερικανός ηθοποιός, γνωστός κυρίως για το ρόλο του ως Mitchell Pritchett (Μίτσελ Πρίτσετ) στη σιτ-κομ του καναλιού ABC "Modern Family", και η οποία του έχει χαρίσει τέσσερις υποψηφιότητες για βραβείο Έμμυ στην κατηγορία Καλύτερη Β' Αντρική Ερμηνεία σε Κωμική Σειρά.

Προηγουμένως, είχε εμφανιστεί στη σιτ-κομ του καναλιού CBS "The Class" (Η τάξη) στο ρόλο του Richie Velch (Ρίτσι Βελχ).
Θανάσης Κωστούλας

Ο Θανάσης Κωστούλας (γεννήθηκε στις 24 Μαρτίου 1976 στον Βόλο) είναι Έλληνας πρώην διεθνής ποδοσφαιριστής που αγωνιζόταν ως αμυντικός.
Μαξ Μπιάτζι

Ο Μασιμιλιάνο Μαξ Μπιάτζι ("Massimiliano "Max" Biaggi", Ρώμη, Ιταλία, 26 Ιουνίου 1971) είναι Ιταλός οδηγός αγωνιστικών μοτοσυκλετών. Ζει στο Μονακό.
Έχει νικήσει το πρωτάθλημα των 250 κυβικών τέσσερεις φορές, ενώ ήταν κοντά στο να κατακτήσει το πρωτάλθημα MotoGP. Σήμερα, βρίσκεται στο Παγκόσμιο Πρωτάθλημα Σούπερ Μπάικ. Ο Πρώτος του αγώνας έγινε το 1991 στην κατηγορία των 125 κυβικών.
Αλλοκήβος

Το είδος Allocebus trichotis (Αλλοκήβος ο τριχωτής), γνωστό και ως νάνος λεμούριος με τριχωτά αυτιά, είναι νυκτόβιος λεμούριος ενδημικός στη Μαδαγασκάρη. Είναι το μόνο μέλος του γένους Αλλοκήβος ("Allocebus"). Μοιάζει εν γένει με τους λεμούριους ποντικούς ως προς το μέγεθος και το χρώμα, ξεχωρίζει όμως εύκολα από τις έντονες τρίχες στα αυτιά. Το είδος είχε καταχωριστεί παλαιότερα ως κρισίμως κινδυνεύον, ωστόσο δεν υπάρχουν πλέον στοιχεία για να το στηρίξουν αυτό, καθώς με τον καιρό βρέθηκε ότι η κατανομή του ήταν μεγαλύτερη. Ωστόσο, ενδέχεται να καταχωρηθεί στο εγγύς μέλλον ξανά ως απειλούμενο.
Κλειστό Γυμναστήριο Θήβας

Το Κλειστό Γυμναστήριο Θήβας ή Κλειστό Γυμναστήριο «Ανδρέας Ερρίκος Χατζόπουλος» είναι ένας κλειστός χώρος αθλητικών δραστηριοτήτων που βρίσκεται στη Θήβα, στο νομό Βοιωτίας. Ο χώρος χρησιμοποιείται για καλαθοσφαίριση, αντιπτέριση και διάφορες εκδηλώσεις.

Το γήπεδο είναι η έδρα των ομάδων καλαθοσφαίρισης Άρη Θήβας και Ε.Σ. Κάδμος Θήβας και της ομάδας αντιπτέρισης Φ.Ε.Ο Θήβας.

Την περίοδο 2008–09 το γήπεδο αποτέλεσε έδρα του Αθλητικού Ομίλου Κιθαιρώνα από το Καπαρέλλι που ιδρύθηκε το 2008 και αγωνίστηκε για πρώτη φορά στα πρωταθλήματα της Ε.Σ.ΚΑ.Σ.Ε. και συγκεκριμένα στη Γ΄ Ε.Σ.ΚΑ.Σ.Ε..
Πλάτων Δρακούλης

Ο Πλάτων Δρακούλης (Ιθάκη, 1858 - Λονδίνο 1942 ;) ήταν Έλληνας δημοσιογράφος, συγγραφέας και κοινωνιολόγος, από τους πρωτοπόρους του σοσιαλιστικού κινήματος στην Ελλάδα. Οι απόψεις του ήταν ένα κράμα θεοσοφισμού, χριστιανο-σοσιαλιστικών και ανθρωπιστικών ιδεών, με επιρροές από τη σκέψη του Θ. Καΐρη, από το βρετανικό μεταρρυθμιστικό σοσιαλισμό της Φαβιανής Εταιρείας και τον Τολστόι. Υπήρξε περισσότερο άνθρωπος «του γραφείου», παρά της δράσης, μολονότι είχε εκλεγεί βουλευτής του Ελληνικού Κοινοβουλίου το 1910. Το βιβλίο του "Εγχειρίδιον του εργάτου" (1893) άσκησε σημαντική διαπαιδαγωγητική επίδραση στους εργάτες της Ελλάδας εκείνου του καιρού.
Ευαγγελική Λουθηρανική Εκκλησία στην Αμερική

Η Ευαγγελική Λουθηρανική Εκκλησία στην Αμερική (αγγλ.: "Evangelical Lutheran Church in America" ή εν συντομία "ELCA") είναι Προτεσταντικό εκκλησιαστικό δόγμα στις Ηνωμένες Πολιτείες, με έδρα στο Σικάγο του Ιλλινόις. Η Ευαγγελική Λουθηρανική Εκκλησία στην Αμερική, δημιουργήθηκε στις 1 Ιανουαρίου 1988, ως αποτέλεσμα της συνένωσης τριών εκκλησιών, της Λουθηρανικής Εκκλησίας στην Αμερική, της Αμερικανικής Λουθηρανικής Εκκλησίας και του Σύνδεσμου Ευαγγελικών Λουθηρανικών Εκκλησιών. Σήμερα έχει 3,363,281 βαπτισμένα μέλη σε 9,091 εκκλησίες, ενώ είναι το έβδομο μεγαλύτερο θρησκευτικό σώμα, και η μεγαλύτερη Λουθηρανική εκκλησία στις Ηνωμένες Πολιτείες.

Γενικά θεωρείται φιλελεύθερη εκκλησία, αν και στους κόλπους της υπάρχουν Ομολογιακές, Ευαγγελικές Καθολικές, Πιετιστικές και Χαρισματικές επιρροές. Η Ευαγγελική Λουθηρανική Εκκλησία στην Αμερική βρίσκεται σε θεολογικό διάλογο με τις Ορθόδοξες εκκλησίες των Ηνωμένων Πολιτειών.
Ντάνι Φίλιπ

Ο Ντάνι Φίλιπ ("Danny Philip", γεν. στις 5 Αυγούστου 1953) είναι πολιτικός και διπλωμάτης από τα Νησιά του Σολομώντα, Πρωθυπουργός από τις 25 Αυγούστου του 2010 ως την παραίτησή του, το Νοέμβριο του 2011. Διετέλεσε υπουργός εξωτερικών της χώρας του από το 1995 ως το 1996 και ξανά από τον Ιούλιο του 2000 ως τον Ιούνιο του 2001. Ήταν ηγέτης του Προοδευτικού Κόμματος του Λαού (People's Progressive Party) από το 1997 ως το 2000 και εν συνεχεία ίδρυσε το Αναμορφωτικό Δημοκρατικό Κόμμα, του οποίου είχε την ηγεσία όταν έγινε πρωθυπουργός.
Γκουτζαράτ

Η Γκουτζαράτ είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο δυτικό παράλιο τμήμα της χώρας και στα σύνορα με το Πακιστάν. Η συνολική της έκταση είναι 196.077 τ.χλμ. και ο πληθυσμός της περίπου 50.597.000. Πρωτεύουσα της Γκουτζαράτ σήμερα είναι η Γκατίναγκαρ, που βρίσκεται στα βόρεια της Αχμενταμπάντ (παλαιότερη πρωτεύουσα).
Ηλίας Σολάκης

Ο Ηλίας Σολάκης (γεν. Φλώρινα, 15 Δεκεμβρίου 1974) είναι Έλληνας παλαίμαχος επιθετικός ποδοσφαιριστής που αγωνιζόταν στη θέση του επιθετικού και νυν προπονητής. Εργάζεται ως τεχνικός διευθυντής στον Ολυμπιακό Βόλου.

Έχει μακροχρόνια καριέρα σε πολλές ομάδες όλων των εθνικών κατηγοριών, ενώ έχει αγωνιστεί και στην Κύπρο με τον ΑΠΟΕΛ. Σε επίπεδο ατομικών διακρίσεων αναδείχθηκε 2 φορές πρώτος σκόρερ στην Β΄ Εθνική και 1 φορά στην Γ΄ Εθνική και αξιοσημείωτο είναι πως αποτελεί τον γηραιότερο Έλληνα σκόρερ στις Ευρωπαϊκές διοργανώσεις, όταν στις 28/07/2011 και σε ηλικία 36 χρονών και 6 μηνών σκόραρε 1 τέρμα στην εκτός έδρας νίκη του Ολυμπιακό Βόλου με αντίπαλο την Ντιφερντάνζ στο Λουξεμβούργο για τον 3ο προκριματικό γύρο του Γιουρόπα Λιγκ και κατέρριψε το ρεκόρ που κατείχε ο Μίμης Παπαϊωάννου (36 χρονών και 2 μηνών) από το 1980.
Κωνσταντίνος Γρίβας - Γαρδικιώτης

Ο Κωνσταντίνος Γρίβας - Γαρδικιώτης ήταν Έλληνας στρατιωτικός και πολιτικός.

Γεννήθηκε στη Βόνιτσα και ήταν γιος του Αλέξιου Γαρδικιώτη - Γρίβα. Ακολούθησε καριέρα στρατιωτικού και έγινε υπουργός επί των στρατιωτικών στην κυβέρνηση Θεοτόκη.

Κατηγορία:Έλληνες πολιτικοί-επέκταση
Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υπουργοί Στρατιωτικών
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 09/2010
Νικόλαος Αμβράζης

Ο Νικόλαος Αμβράζης (του Νεοκλή) (αγγλικά αναφέρεται ως Nicholas Neoclis Ambraseys, 1929- 28 Δεκεμβρίου 2012) ήταν μέλος της Ακαδημίας Αθηνών και Ομότιμος Καθηγητής στο Πανεπιστήμιο Imperial College του Λονδίνου.

Έχει ασχοληθεί με τους τομείς της Τεχνικής Σεισμολογίας της Αντισεισμικής Μηχανικής και της Γεωτεχνικής Μηχανικής και θεωρείται από τους πρώτους επιστήμονες μηχανικούς που ασχολήθηκαν με την Σεισμική Μηχανική στο Ηνωμένο Βασίλειο. Έχει να επιδείξει σημαντικό έργο στην Ιστορική Σεισμολογία και ιδιαίτερη συνεισφορά στον αντισεισμικό σχεδιασμό φραγμάτων. Διετέλεσε μέλος του συμβουλίου εμπειρογνωμόνων κατά την κατασκευή του φράγματος Μόρνου. Υπήρξε Δημιουργός και διετέλεσε πρώτος Διευθυντής του Τομέα Τεχνικής Σεισμολογίας στο Τμήμα Πολιτικών Μηχανικών του Imperial College.
Σούπερ Λίγκα 2010–11

Η Σούπερ Λίγκα 2010–11 (γνωστή και ως Πρωτάθλημα ΟΠΑΠ για εμπορικούς λόγους) και ειδικότερα το ελληνικό πρωτάθλημα ποδοσφαίρου της περιόδου 2010–11 ήταν το 52ο που διεξήχθη σε μορφή εθνικής κατηγορίας, το 32ο από καταβολής του επαγγελματικού ποδοσφαίρου και 5ο με την ονομασία Σούπερ Λιγκ. Ξεκίνησε στις 30 Αυγούστου 2010 και η κανονική περίοδος ολοκληρώθηκε στις 17 Απριλίου 2011, ενώ τα play off στις 25 Μαΐου 2011. Στο πρωτάθλημα συμμετείχαν 16 ομάδες, οι 13 πρώτες της προηγούμενης περιόδου, οι δύο πρώτες ομάδες της Β' εθνικής (2009–10) και μία ομάδα της Β' εθνικής που αναδείχθηκε νικήτρια των αγώνων play off. Πρωταθλητής αναδείχθηκε για 38η φορά στην ιστορία του ο Ολυμπιακός.
Χρήστος Γρίβας - Γαρδικιώτης

Ο Χρήστος Γρίβας - Γαρδικιώτης ήταν Έλληνας στρατιωτικός και πολιτικός.

Γεννήθηκε στην Βόνιτσα και ήταν γιος του Αλέξιου Γαρδικιώτη - Γρίβα. Συμμετείχε στην επανάσταση του Ναυπλίου γι' αυτό και εκδιώχθηκε από την οθωνική κυβέρνηση καταφεύγοντας τελικά στη Σμύρνη. Μετά την φυγή του Όθωνα επέστρεψε στην Ελλάδα, όπου έγινε υπασπιστής του Βασιλιά. Αποστρατεύθηκε με τον βαθμό του υποστρατήγου.

Απεβίωσε στην Αθήνα. Γιος του ήταν ο Αλέξιος Γρίβας - Γαρδικιώτης, στρατιωτικός και πολιτικός.


Κατηγορία:Έλληνες αξιωματικοί του Στρατού Ξηράς
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 09/2010
Κατηγορία:Οικογένεια Γρίβα
Γιαχμίρ Χίκα

O Γιαχμίρ Χίκα (αλβ. "Jahmir Hyka") (γεν. το 1988) είναι διεθνής Αλβανός ποδοσφαιριστής που αγωνίζεται στη μεσαία γραμμή ως αριστερός και κεντρικός χαφ. Έχει ύψος 1,68 μ. Το 2010 αγωνίστηκε στην Α΄ Εθνική με τον Πανιώνιο.
Ισαάκ Πούπο

O Ισαάκ Πούπο ("Isaac Pupo") (γεν. το 1985) είναι διεθνής Λιβεριανός ποδοσφαιριστής που αγωνίζεται στη μεσαία γραμμή. Έχει ύψος 1,87 μ. και το 2010-11 αγωνίστηκε στην Α΄ Εθνική με τον Πανιώνιο. Στη συνέχεια μεταγράφηκε στη Χάμαρμπι.
Θεόδωρος Γρίβας - Γαρδικιώτης

Ο Θεόδωρος Γρίβας - Γαρδικιώτης (1905 - Ιούνιος 1982) ήταν Έλληνας διπλωμάτης και λογοτέχνης.
Grunge

H Γκραντζ (αγγλ. Grunge) είναι είδος της εναλλακτικής ροκ, το οποίο αναπτύχθηκε στα μέσα του 1980 στην πολιτεία της Ουάσινγκτον των Ηνωμένων Πολιτειών Αμερικής, και κυρίως στο Σιάτλ. Η περιοχή του Σιάτλ ήταν μουσικά απομονωμένη από την υπόλοιπη Αμερική, κάτι που έκανε δυνατή την ανάπτυξη ενός καινούριου είδους ροκ, που δεν θα επηρεαζόταν από τα ΜΜΕ που προέβαλαν τη μουσική βιομηχανία του Λος Άντζελες και της Νέα Υόρκη.

Εμπνευσμένη από την σκληροπυρηνική πανκ, την heavy metal και την indie rock, η γκραντζ χαρακτηρίζεται από ηλεκτρικές κιθάρες με έντονη ηχητική παραμόρφωση, με αρκετό θόρυβο και ηχητικά εφέ. Οι στίχοι είναι απαθείς ή γεμάτοι από θλίψη, και έχει την ίδια θεματολογία με την πανκ. Έχει όμως, πολύ πιο αργό τέμπο και πιο περίπλοκη ενορχήστρωση με έντονες διαφορές ανάμεσα στην δυναμική των διαφόρων κομματιών και απαθή ή γεμάτο από θλίψη στίχο.

Η γκραντζ είναι αισθητικά απογυμνωμένη, σε σχέση με άλλα είδη μουσικής, και πολλοί καλλιτέχνες της γκραντζ είναι γνωστοί για την απάθειά τους προς την εξωτερική τους εμφάνιση. Γενικά, η γκραντζ είναι γνωστή για τον δυναμισμό της και την απουσία ακριβών σκηνικών ή εφέ με φώτα τα οποία χρησιμοποιούνται από συγκροτήματα άλλων ειδών μουσικής. Τα συγκροτήματα παρουσιάζονταν χωρίς καμία διαφορά από ένα τοπικό συγκρότημα, και με στόχο όχι να ψυχαγωγήσουν, αλλά να ροκάρουν. Οι ενδυματολογικές επιλογές είναι πολύ απλές, γιατί δεν έδιναν σημασία σε αυτό τα συγκροτήματα.

Η γκραντζ θα γίνει επιτυχημένη στις αρχές του 1990, κυρίως λόγο την κυκλοφορία του "Nevermind" από τους "Nirvana" και το "Ten" από τους "Pearl Jam". Η επιτυχία τέτοιων album έδωσε ώθηση στην εναλλακτική μουσική, και έκανε την γκραντζ το πιο δημοφιλές είδος ροκ της εποχής. Αυτή η φήμη όμως δεν ήταν πολύ ευχάριστη για τα συγκροτήματα της γκραντζ, και έτσι πολλά από αυτά θα διαλυθούν μέχρι τα τέλη του 1990.
Grand Theft Auto III

Grand Theft Auto III είναι βιντεοπαιχνίδι δράσης περιπέτειας που δημιουργήθηκε από τη Rockstar North και διανεμήθηκε από την Rockstar Games. Κυκλοφόρησε στις 22 Οκτωβρίου του 2001 για το PlayStation 2 και τον υπολογιστή τον Μάιο του 2002 και τον Νοέμβριο του 2003 για το Xbox. Ήταν το πρώτο παιχνίδι της σειράς που είχε τρισδιάστατα γραφικά.
Δημήτρης Αναστασόπουλος

O Δημήτρης Αναστασόπουλος (γεννημένος στις 11 Απριλίου 1990) είναι Έλληνας ποδοσφαιριστής. Έχει ύψος 1,78 μ. και αγωνίζεται στη μεσαία γραμμή.
Φανκ

Η Φανκ (αγγλ. "Funk") είναι ένα μουσικό είδος που προέρχεται από την δεκαετία του 1960 και τους Αφρο-αμερικάνους μουσικούς, οι οποίοι συνδυάζοντας τη σόουλ με την τζαζ και την R&B δημιούργησαν μια μουσική ρυθμική, που ήταν εύκολο να χορευτεί. Αποτραβώντας την έμφαση από την μελωδία και την αρμονία, έχει έντονο ρυθμό με το μπάσο και τα ντραμς στο προσκήνιο. Η ίδια η λέξη παραπέμπει σε κάτι δυνατό, ρυθμικό, και συνεπάγεται με ιδιότητες του σώματος. 

Όπως όλη η μουσική εμπνευσμένη από την Αφρική, η φανκ αποτελείται τυπικά από ένα περίπλοκο groove (ρυθμική «αίσθηση» , ήχος που προτρέπει σε χορό) συνθεμένο από ηλεκτρική κιθάρα, μπάσο, ντραμς και όργανο Hammond. Επίσης, στην φανκ μπορούν να ακουστούν όργανα όπως το σαξόφωνο, τρομπέτες ή και τρομπόνι, τα οποία συνήθως έχουν δικά τους, ξεχωριστά μέρη μέσα στο ίδιο το μουσικό κομμάτι. Η μουσική είναι αργή, με αισθησιακό χαρακτήρα και ιδιαίτερα χορευτική.

Πολλά από τα συγκροτήματα που έπαιξαν φανκ είναι γνωστά και για την σταδιοδρομία τους στην ντίσκο και την soul. Η φανκ έχει επηρεάσει ιδιαίτερα μουσικές όπως η ντίσκο και η afrobeat, και έχει χρησιμοποιηθεί σε άλλα είδη όπως η χιπ χοπ, η house, και η drum and bass.
Βαγγέλης Κουτσουρές

Ο Βαγγέλης Κουτσουρές (Πορταριά Χαλκιδικής, 2 Φεβρουαρίου 1975) είναι Έλληνας μεσοεπιθετικός ποδοσφαιριστής με μακροχρόνια καριέρα σε πολλές ομάδες όλων των εθνικών κατηγοριών. Στο τέλος της σεζόν 2009-2010 είχε αγωνιστεί σε 346 αγώνες εθνικών πρωταθλημάτων, χωρίς να υπολογίζονται οι αγώνες στη Δ΄ Εθνική και στο Κύπελλο.
Δημήτρης Μάρκος

Ο Δημήτρης Μάρκος (Κιλκίς, 31 Ιανουαρίου 1971) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν ως μεσοεπιθετικός.
Κυβέρνηση Χαριλάου Τρικούπη 1880

Η Κυβέρνηση Χαριλάου Τρικούπη 1880 - (Μάρτιος - Οκτώβριος 1880) σχημάτισε κυβέρνηση με την στήριξη του Θρασύβουλου Ζαΐμη, και έμεινε στην εξουσία για 7 μήνες περίπου. Όταν στις 11 Οκτωβρίου 1880, η Βουλή συνήλθε για τις εργασίες της δευτέρας συνόδου της Η' κοινοβουλευτικής περιόδου, ο "τρικουπικός" υποψήφιος πρόεδρος της Βουλής, Δημήτριος Ν. Καλλιφρονάς ηττήθηκε από τον "κουμουνδουρικό" υποψήφιο, Ανδρέα Αυγερινό, και η κυβέρνηση Τρικούπη παραιτήθηκε.
Άνταμ Όντρα

Ο Άνταμ Όντρα (Adam Ondra) (5 Φεβρουαρίου, 1993, Μπρνο) είναι Τσέχος αναρριχητής. Κέρδισε 2007 το ευρωπαϊκό πρωτάθλημα νέων που οργανώνει η Διεθνής Ομοσπονδία Αθλητικής Αναρρίχης (International Federation of Sport Climbing) ή IFSC.

Το 2006 αναρριχήθηκε τη διαδρομή "Martin Krpan" στο Οσπ, κάνοντάς τον πιθανώς το νεότερο άτομο που σκαρφάλωσε 9a/5.14d αθλητική διαδρομή. Το 2008 ανέβηκε τη La Rambla, (επίσης γνωστή ως "La Rambla original" ή "La Rambla extension") στη Σιουράνα, της Ισπανίας, αθλητική διαδρομή 9a+/5.15a. Αναρριχήθηκε επίσης στην "La Novena Enmienda", 9a+/5.15a, της Σάντα Λίνυα. Το 2010, σκαρφάλωσε την πρώτη 9b διαδρομή, "Golpe de Estado" στη Σιουράνα της Ισπανίας.
Ρήγας Γκόλφης

Ο Ρήγας Γκόλφης (21 Ιανουαρίου 1886 - 1 Ιανουαρίου 1958) ήταν Έλληνας ποιητής, κριτικός και συνεργάτης του περιοδικού "Ο Νουμάς" και υπήρξε από τους πιο μαχητικούς δημοτικιστές της εποχής του χωρίς να μετατρέψει όμως ποτέ την ποίηση του σε πολιτική συνθηματολογία.
Θανάσης Σεντεμέντες

Ο Θανάσης Σεντεμέντες, γεννημένος στις 23 Δεκεμβρίου 1975 στην Καλαμάτα, είναι Έλληνας αμυντικός ποδοσφαιριστής με μακροχρόνια καριέρα στον Π.Σ. Καλαμάτα και σε άλλες ομάδες Α΄ Εθνικής και Β΄ Εθνικής. Ως το 2009 είχε αγωνιστεί σε 332 αγώνες εθνικών πρωταθλημάτων, χωρίς να υπολογίζονται οι αγώνες στο τοπικό πρωτάθλημα και στο Κύπελλο Ελλάδος.

Επαγγελματίας ποδοσφαιριστής, επίσης αμυντικός, είναι και ο γιος του Γιάννης Σεντεμέντες (γεν. το 1992), που έχει αγωνιστεί στις ομάδες Αστέρας Τρίπολης (2008-10) και Π.Α.Σ. Κόρινθος (2010-11).
Ευαγγελική Ελεύθερη Εκκλησία της Αμερικής

Η Ευαγγελική Ελεύθερη Εκκλησία της Αμερικής (αγγλ.: "Evangelical Free Church of America" ή εν συντομία "EFCA") είναι Ευαγγελικό Χριστιανικό δόγμα των Ηνωμένων Πολιτειών. Ιδρύθηκε το 1950, ως αποτέλεσμα της συνένωσης της Σουηδικής Ευαγγελικής Ελεύθερης Εκκλησίας και του Νορβηγοδανικού Συνδέσμου Ευαγγελικής Ελεύθερης Εκκλησίας.
Ελληνικές βουλευτικές εκλογές 1865

Οι Ελληνικές βουλευτικές εκλογές 1865 διεξήχθησαν από την Κυβέρνηση Κουμουνδούρου του Μαρτίου 1865, στις 4 Μαΐου 1865, με βάση τον εκλογικό νόμο του 1864 που είχε ψηφίσει η εν Αθήναις Β' Εθνική Συνέλευση, που προέβλεπε έναν βουλευτή για «κάθε 10.000 ψυχές».
Απετέλεσαν τις πρώτες εκλογές με το νέο Σύνταγμα του 1864 σε ισχύ, τις πρώτες βουλευτικές μετά την περίοδο βασιλείας του Όθωνα και είχαν αναβληθεί για μικρό χρονικό διάστημα λόγω της παραίτησης της Κυβέρνησης Κωνστ. Κανάρη στις αρχές Μαρτίου.

Κάποιοι από τους εκλεγμένους βουλευτές παρουσιάζονται παρακάτω σύμφωνα με τον Τρ. Ευαγγελίδου:
Διοπτρικό τηλεσκόπιο

thumb|300px|right|Διοπτρικό τηλεσκόπιο
thumb|200px|right|
Το διοπτρικό ή διαθλαστικό τηλεσκόπιο είναι ένα είδος οπτικού τηλεσκοπίου που χρησιμοποιεί ένα φακό ως αντικείμενο για να σχηματίσει μια εικόνα. Το σχέδιο του διοπτρικού τηλεσκοπίου χρησιμοποιήθηκε αρχικά στα κατασκοπικά γυαλιά και τα αστρονομικά τηλεσκόπια, αλλά χρησιμοποιείται επίσης και για μεγάλους φακούς καμερών τηλεφωτογραφίας.

Το πρώτο διοπτρικό τηλεσκόπιο κατασκευάστηκε το 1608 από τον Ολλανδός κατασκευαστή γυαλιών Χανς Λιπερσέι. Δύο χρόνια αργότερα ο Γαλιλαίος χρησιμοποίησε πρώτος ένα μικρό τέτοιο τηλεσκόπιο για την παρατήρηση του ουρανού. Το μεγαλύτερο διοπτρικό τηλεσκόπιο στον κόσμο, με διάμετρο 102 εκατοστά, κατασκευάστηκε το 1897 και βρίσκεται στο Αστεροσκοπείο Γιερκς στο Ουισκόνσιν των ΗΠΑ.
Μουσείο Άουσβιτς - Μπίρκεναου

300px|thumb|To Μουσείο Άουσβιτς - Μπίρκεναου
To Kρατικό Μουσείο Άουσβιτς – Μπίρκεναου (πολων.: "Panstwowe Muzeum Auschwitz – Birkenau") βρίσκεται στα εδάφη των ναζιστικών γερμανικών στρατοπέδων συγκέντρωσης στα προάστια του Οσβιέτσιμ (γερμ. Auschwitz), μιας κωμόπολης της Πολωνίας, 60 χλμ. δυτικά της Κρακοβίας.
Punisher

Ο Punisher (πραγματικό όνομα: Francis "Frank" Castle, ελληνική μετάφραση: Τιμωρός) είναι φανταστικός ήρωας που εμφανίζεται σε αμερικανικά κόμικς της Marvel Comics. Πρωτοεμφανίστηκε το 1974 στο "The Amazing Spider-Man" #129 και δημιουργήθηκε από τους Τζέρι Κόνγουεϊ, Ρος Άντρου και Τζον Ρομίτα.
BMW Nazca C2

Το αρχικό BMW Nazca M12 και το σχεδιαστικά βελτιωμένο BMW Nazca C2, που παρουσιάστηκε αμέσως μετά, ήταν δύο πρωτότυπα αυτοκίνητα (concept cars) υψηλών επιδόσεων, της γερμανικής αυτοκινητοβιομηχανίας BMW. Παρουσιάστηκαν το 1991, ως μελέτη για έναν πιθανό αντικαταστάτη της εντυπωσιακής BMW M1 του 1978 - 1981, αν και τελικώς κανένα από τα δύο δεν έφτασε στην παραγωγή.

Τα μοντέλα είναι γνωστά και ως Italdesign Nazca Μ12 και Italdesign Nazca C2. Οι εναλλακτικές ονομασίες οφείλονται στο ότι τα μοντέλα σχεδιάστηκαν από την εταιρεία Italdesign, οίκος του γνωστού σχεδιαστή αυτοκινήτων Τζορτζέτο Τζουτζιάρο. Και τα δύο είχαν μια σχεδίαση στο μπροστινό μέρος που παρέπεμπε άμεσα στα τότε μοντέλα παραγωγής της BMW.
Φραγκίσκος Α΄ της Λωρραίνης

Ο Φραγκίσκος Α΄ της Λωρραίνης (23 Αυγούστου 1517 – 12 Ιουνίου 1545) από τον Οίκο της Λωρραίνης ήταν δούκας της Λωρραίνης (1545 - 1545).
Κάρολος Αλέξανδρος της Λωρραίνης

Ο Κάρολος Αλέξανδρος της Λωρραίνης ("Charles-Alexandre de Lorraine", 12 Δεκεμβρίου 1712 - 4 Ιουλίου 1780) από τον Οίκο της Λωρραίνης ήταν Αυστριακός στρατιωτικός και κυβερνήτης των Αυστριακών Κάτω Χωρών.

Ήταν γιος του Λεοπόλδου δούκα της Λωρραίνης και της Ελισάβετ-Καρλόττας της Ορλεάνης. Όταν ο μεγαλύτερος αδελφός του Φραγκίσκος-Στέφανος παντρεύτηκε την αρχιδούκισσα Μαρία Θηρεσία, κόρη του αυτοκράτορα Καρόλου ΣΤ΄, ο ίδιος μπήκε στην αυτοκρατορική φρουρά (1737).
Κάρολος Γ΄ της Λωρραίνης

Ο Κάρολος Γ΄ της Λωρραίνης ή Κάρολος Γ΄ ο Μέγας (Γαλλική γλώσσα : "Charles III de Lorraine", 18 Φεβρουαρίου 1543 - 14 Μαΐου 1608) από τον Οίκο της Λωρραίνης ήταν δούκας της Λωρραίνης (1545 - 1608).
Σέλντεν Έντνερ

Ο Σέλντεν Έντνερ (26 Ιανουαρίου 1919 - 21 Ιανουαρίου 1949) ήταν αξιωματικός της Αμερικανικής Πολεμικής Αεροπορίας. Πιθανολογείται πως πρόκειται για τον μοναδικό αμερικανό στρατιωτικό που σκοτώθηκε στον ελληνικό εμφύλιο.

Ο Έντνερ γεννήθηκε στο Φέργκους Φολς της Μινεσότα των Ηνωμένων Πολιτειών Αμερικής. Το 1940 κατατάχτηκε στην Καναδική Βασιλική Αεροπορία και μετά την εκπαίδευσή του τοποθετήθηκε στη Βρετανία. Εκεί με τα χρώματα της Βρετανικής Βασιλικής Αεροπορίας πέτυχε πέντε καταρρίψεις. Το 1942 μεταφέρθηκε στην Αμερικανική Πολεμική Αεροπορία. Τον Μάρτιο του 1944 υποχρεώθηκε να εγκαταλείψει το αεροσκάφος του πάνω από τη Γερμανία, συνελήφθη και παρέμεινε αιχμάλωτος μέχρι τη λήξη του πολέμου.

Τον Απρίλιο του 1948 ανέλαβε καθήκοντα στην αμερικανική στρατιωτική αποστολή στην Ελλάδα.

Στις 22 Ιανουαρίου του 1949, και ενώ στο Καρπενήσι διεξαγόταν μάχη για τον έλεγχο της πόλης, έκτακτο ανακοινωθέν του Γενικού Επιτελείου Αεροπορίας ανέφερε

Την 21ην τρέχοντος και περί ώραν 11:00 προ μεσημβρίας, εκπαιδευτικόν αεροσκάφος τύπου «Χάρβαρτ», εκ των χρησιμοποιουμένων δια την μεταφοράν προσωπικού, απογειωθέν εκ της αεροπορικής βάσεως Λαρίσης και κατευθυνόμενον προς την αεροπορικήν βάσιν Αράξου, εβλήθη υπό συμμοριτών άνωθεν της περιοχής Καρπενησίου και ηναγκάσθη να προσγειωθή εις την παρυφήν της κωμοπόλεως τούτης.

Του αεροσκάφους τούτου επέβαινον ως χειριστής ο υποσμηναγός Τσούκας Παναγ. με επιβάτην τον Αμερικανόν αντισυνταγματάρχην Έντνερ, όστις μετακινείτο εκ Λαρίσης εις την αεροποτικήν βάσιν Αράξου.

Το πτώμα του Έντνερ βρέθηκε στις 9 Φεβρουαρίου. Για τις ακριβείς συνθήκες του θανάτου υπάρχουν διάφορες εκδοχές.

Η αμερικανική στρατιωτική αποστολή ανακοίνωσε πως ήταν ζωντανός μετά την αναγκαστική προσγείωση και ότι τον σκότωσαν οι αντάρτες, υπό τον έλεγχο των οποίων ήταν το Καρπενήσι. Ο σμηνίας Κουτεντάκης που βρήκε το πτώμα σε μια χαράδρα ανέφερε πως στο κεφάλι του Έντνερ υπήρχαν κακώσεις μέχρι σημείου παραμορφώσεως και ότι στο λαιμό του υπήρχε βρόχος από σκοινί.

Ο ραδιοφωνικός σταθμός του ΔΣΕ Ελεύθερη Ελλάδα απαντώντας υποστήριξε ότι ο Έντνερ τραυματίστηκε σοβαρά εξαιτίας της αναγκαστικής προσγείωσης και υπέκυψε στα τραύματά του δύο ώρες αργότερα στο νοσοκομείο.

Ο Χαρίλαος Φλωράκης, που ήταν επικεφαλής των δυνάμεων του ΔΣΕ στο Καρπενήσι, ανέφερε πως ο Έντνερ πυροβολήθηκε και σκοτώθηκε από αξιωματικό του ΔΣΕ ενώ επιχειρούσε να διαφύγει.
Ντέρεκ Χέρσι

Ο Ντέρεκ Χέρσι (Derek Hersey) (1957 – 28 Μαΐου 1993) ήταν Βρετανός αναρριχητής και επί σειρά ετών κεντρική μορφή του αναρριχητικού πεδίου Μπούλντερ, στο Κολοράντο. Ο Χέρσι θεωρείτο εξαιρετικός στη μοναχική αναρρίχηση χωρίς σχοινί συχνά βαθμού 5.10-5.11. Λίγοι αναρριχητές προσπάθησαν να επαναλάβουν τα επιτεύγματά του, ανάμεσα στα οποία περιλαμβάνονται πολλές από τις παραδοσιακά δυσκολότερες διαδρομές του Κολοράντο.
Κυβέρνηση Αλέξανδρου Κουμουνδούρου 1880

Η Κυβέρνηση Αλέξανδρου Κουμουνδούρου 1880 - (Οκτώβριος 1880 - Μάρτιος 1882) ήταν η τελευταία (10η) κυβέρνηση που σχημάτισε ο Αλέξανδρος Κουμουνδούρος. 
Η κυβέρνηση, με την πρώτη της εμφάνιση στη Βουλή, έλαβε ψήφο εμπιστοσύνης (111 βουλευτές ψήφισαν υπέρ - 56 κατά), που εκφράστηκε με την αποδοχή της κυβερνητικής πρότασης για πενθήμερη διακοπή των εργασιών του σώματος.

Το πρώτο «δικομματικό σύστημα» της ελληνικής πολιτικής σκηνής εμφανίζεται αυτή την περίοδο, αφού οι δυο αρχηγοί αρχίζουν να συγκεντρώνουν γύρω τους μεγάλες πλειοψηφίες. Συγκεκριμένα, ο θάνατος των Βούλγαρη και Δεληγιώργη, οδήγησε τους βουλευτές που τους υποστήριζαν στην παράταξη του Χ. Τρικούπη. Τον Οκτώβριο του 1880 θα πεθάνει και ο Θρασύβουλος Ζαΐμης και οι υποστηρικτές του (εκτός δύο που θα παραταχθούν με τον Θεόδωρο Δηλιγιάννη) θα ακολουθήσουν και αυτοί τον Τρικούπη. Ο Κουμουνδούρος προσπάθησε ανεπιτυχώς να ενσωματώσει την ομάδα του Δηλιγιάννη, ο οποίος όμως, προτίμησε την αυτόνομη πορεία του. 
Όταν θα ενσωματωθούν και διοικητικά, οι νέες περιοχές της Θεσσαλίας και της Άρτας που παραχωρήθηκαν στην Ελλάδα κατά την συμφωνία της Κωνσταντινούπολης, ο Κουμουνδούρος (πιστεύοντας επίσης ότι η εισροή νέων βουλευτών θα λειτουργήσει υπέρ του, αυξάνοντας την κοινοβουλευτική του δύναμη) θα προκηρύξει ξανά εκλογές προκειμένου να ψηφίσουν και οι κάτοικοι των νέων περιοχών.
Οι εκλογές έγιναν στις 20 Δεκεμβρίου του 1881, χωρίς καμία παράταξη να αποκτήσει απόλυτη πλειοψηφία. Συγκεκριμένα, με τον Αλέξανδρο Κουμουνδούρο συμπαρατάχτηκαν 83 βουλευτές, με τον Χαρίλαο Τρικούπη 90, με τον Θεόδωρο Δηλιγιάννη 9, 5 ονομάστηκαν δημοκρατικοί και 12 παρέμειναν ανεξάρτητοι. Ο προσεταιρισμός των βουλευτών των νέων περιοχών, από το κόμμα του Χαριλάου Τρικούπη όμως, (οι 22 από τους 26 βουλευτές των νέων περιοχών συμπαρατάχτηκαν με τον Τρικούπη) θα αλλάξει τις ισορροπίες, δίνοντας την πλειοψηφία στο «τρικουπικό κόμμα». 
Στις εκλογές για ανάδειξη Προέδρου της Βουλής, ο υποψήφιος της αντιπολίτευσης, Σπυρίδων Βαλαωρίτης, λαμβάνει 127 ψήφους και αναδεικνύεται νέος πρόεδρος, ενώ η κυβέρνηση Κουμουνδούρου παραιτείται.
Αρχαιοΐντρις

Το είδος Archaeoindris fontoynonti είναι εξαφανισμένο είδος λεμούριου το οποίο ήταν το μεγαλύτερο πρωτεύον που εξελίχθηκε στη Μαδαγασκάρη. Ήταν το μοναδικό είδος του γένους Αρχαιοΐντρις ("Archaeoindris"). Ζύγιζε περίπου 200 kg και είχε ύψος περίπου 1,5 m, περισσότερο από ότι ένας ασημόραχος γορίλας. Ο "Αρχαιοΐντρις" ήταν ένα από τα οκτώ γνωστά μέλη της οικογένειας των παλαιοπροπιθηκίδων. Ανήκει στον κλάδο των λεμούριων που ονομάζεται «βραδύποδες λεμούριοι», λόγω του ότι έχουν παρόμοια κατασκευή με τους σύγχρονους βραδύποδες της Νότιας Αμερικής. Αρχικά το μεγάλο μέγεθος του σώματός του και η ανατομία του μηριαίου οστού του, υποδείκνυαν τρόπο ζωής παρόμοιο με αυτόν των εδαφικών βραδύποδων, και έτσι πιστεύονταν ότι ζούσε αποκλειστικά στο έδαφος. Καθώς όμως ήρθε στο φως περισσότερο απολιθωμένο υλικό, αποδείχθηκε ότι τα χέρια και τα πόδια του ήταν καλύτερα προσαρμοσμένα για αργό και δυσκίνητο σκαρφάλωμα. Οι καμπύλες των φαλάγγων των πρωτευόντων συσχετίζονται με την λειτουργία των ποδιών και των χεριών, πρωτεύοντα εξαιρετικά προσαρμοσμένα για ανάρτηση όπως ο ουρακοτάγκος έχουν τις πλέον καμπυλωμένες φάλαγγες. Οι βραδύποδες λεμούριοι χαρακτηρίζονται από πολύ καμπυλωμένες πρόσθιες φάλαγγες που πλησιάζουν αυτές των ουρακοτάγκων.
Μικροκήβος της Βέρθας

Το είδος Microcebus berthae (Μικροκήβος της Βέρθας) γνωστό και ως λεμούριος ποντικός της Μαντάμ Μπερτ ("Madame Berthe's Mouse Lemur") είναι ο μικρότερος λεμούριος ποντικός και το μικρότερο πρωτεύον του κόσμου, με μέσο μήκος σώματος 92 mm και βάρος περίπου 30 g. Βρίσκεται στο Εθνικό Πάρκο "Kirindy Mitea" στη δυτική Μαδαγασκάρη. Το είδος έχει χαρακτηριστεί ως Κινδυνεύον από την IUCN, καθώς έχει μικρή κατανομή η οποία εξακολουθεί να περιορίζεται σε συνδυασμό με την υποβαθμιζόμενη φυσική του κατοικία.
Σιναμπούνγκ

300px|thumb|Το όρος Σιναμπούνγκ τις 13 Σεπτεμβρίου 2010
Το όρος Σιναμπούνγκ είναι στρωματοηφαίστειο της Βόρειας Σουμάτρας στην Ινδονησία, το οποίο βρίσκεται, όπως και όλη η Ινδονησία, στο λεγόμενο Δαχτυλίδι της Φωτιάς. Η δημιουργία του τοποθετείται μεταξύ της Πλειστοκαίνου προς Ολοκαίνου περιόδου. Το Σιναμπούνγκ έχει 4 κρατήρες, από τους οποίους ο ένας είναι ενεργός. Η δημιουργία του οφείλεται στην βύθιση της Ινδικής πλάκας κάτω από την Ινδο-Αυστραλιανή. Στην σύνθεσή του περιέχει ανδεσίτη και δακίτη. Το ύψος του είναι 2.460 μέτρα.
Γεώργιος Καμίνης

Ο Γεώργιος Καμίνης (Νέα Υόρκη, 15 Ιουλίου 1954) είναι Έλληνας πολιτικός, βουλευτής Επικρατείας του Κινήματος Αλλαγής και επίκουρος καθηγητής του Συνταγματικού Δικαίου στη Νομική σχολή του Πανεπιστημίου Αθηνών. Διετέλεσε δήμαρχος Αθηναίων (1 Ιανουαρίου 2011 - 2 Μαΐου 2019).
Inception

Το Inception είναι αμερικανική περιπέτεια επιστημονικής φαντασίας παραγωγής 2010 σε σκηνοθεσία και σενάριο του Κρίστοφερ Νόλαν. Πρωταγωνιστούν οι Λεονάρντο Ντι Κάπριο, Κεν Γουατάναμπε, Τζόζεφ Γκόρντον-Λέβιτ, Μαριόν Κοτιγιάρ, Έλλιοτ Πέιτζ, Τομ Χάρντι, Κίλιαν Μέρφι, Ντίλιπ Ράο, Τομ Μπέρεντζερ και Μάικλ Κέιν.

Ο Ντι Κάπριο ερμηνεύει τον Ντομ Κομπ, έναν εξειδικευμένο κατάσκοπο - κλέφτη ιδεών που εξάγει κρυφά πολύτιμες πληροφορίες από το ασυνείδητο μυαλό των στόχων του ενώ αυτοί κοιμούνται και ονειρεύονται. Μη μπορώντας να επισκεφτεί τα παιδιά του, του προσφέρεται μια ευκαιρία να αποκτήσει την παλιά του ζωή με αντάλλαγμα ένα σχεδόν ακατόρθωτο έργο: την "απαρχή", την εμφύτευση μιας ιδέας μέσα στο υποσυνείδητο ενός στόχου.

Η ταινία έγινε τεράστια εισπρακτική και καλλιτεχνική επιτυχία. Έλαβε 8 υποψηφιότητες για Όσκαρ το 2011, συμπεριλαμβανομένης και της υποψηφιότητας για Καλύτερη Ταινία, κερδίζοντας τελικά σε 4 κατηγορίες από αυτές που είχε προταθεί από την Αμερικανική Ακαδημία Κινηματογράφου.
Ιωάννης της Κλίμακος

Ο Άγιος Ιωάννης ο Σιναΐτης (περ. 525-605) ή αλλιώς γνωστός και ως Ιωάννης της Κλίμακος, είναι άγιος της Ορθόδοξης και της Καθολικής Εκκλησίας. Η Ορθόδοξη Εκκλησία τιμά τη μνήμη του στις 30 Μαρτίου.

Είναι γνωστός για το έργο του Κλίμακα η κοινώς γνωστή και ως "Κλίμακα του Ιωάννου". Υπήρξε Ηγούμενος της Ιεράς Μονής Όρους Σινά.
Γεώργιος Μπάκος

Ο Γεώργιος Μπάκος (Αθήνα, 1892 - Στεφάνη Βοιωτίας, 1945) ήταν Έλληνας στρατιωτικός και συνεργάτης των δυνάμεων Κατοχής. Κατά το πρώτο διάστημα της Κατοχής διετέλεσε υπουργός των Στρατιωτικών στην δοσιλογική κυβέρνηση του Γεωργίου Τσολάκογλου.
Πρόγευμα στο Τίφανις

Η Πρόγευμα στο Τίφανις (αγγλικά: "Breakfast at Tiffany's") είναι ο τίτλος Αμερικανικής ρομαντικής κομεντί παραγωγής 1961. Πρωταγωνιστούν η Όντρεϊ Χέπμπορν και ο Τζoρτζ Πέπαρντ, ενώ συμμετέχουν οι Πατρίσια Νιλ, Μπάντι Έμπσεν, Μάρτιν Μπάλσαμ και Μίκι Ρούνεϊ. Η ταινία σκηνοθετήθηκε από τον Μπλέικ Έντουαρντς και κυκλοφόρησε από την Paramount Pictures. Είναι ελαφρώς βασισμένη στην ομώνυμη νουβέλα του Τρούμαν Καπότε.

Η Χέπμπορν υποδύεται τη Χόλυ Γκολάιτλι, σε έναν ρόλο που θεωρείται ο πιο αξέχαστος και αναγνωρίσιμος της ηθοποιού. Η ίδια η Χέπμπορν τον θεωρούσε ως έναν από τους πιο απαιτητικούς ρόλους της καριέρας της, καθώς η ίδια ως εσωστρεφής καλούταν να υποδυθεί έναν εξωστρεφή χαρακτήρα. Η ερμηνεία της Χέπμπορν στο τραγούδι "Moon River" βοήθησε τον συνθέτη Χένρυ Μανσίνι και τον στιχουργό Τζόνι Μέρκερ να κερδίσουν το Όσκαρ Καλύτερου Πρωτότυπου Τραγουδιού.
Σαλανόια του Ντάρελ

Το είδος Σαλανόια του Ντάρελ - Salanoia durrelli (γνωστό στην αγγλική βιβλιογραφία και ως Durrell's vontsira) είναι θηλαστικό της Μαδαγασκάρης στην οικογένεια των Ευπλερίδων της τάξης των σαρκοφάγων. Ανήκει στο γένος "Σαλανόια" ("Salanoia") μαζί με το είδος "Σαλανόια η ομοιόχρους" ("Salanoia concolor") (μαγκούστα με καφέ ουρά). Τα δύο είδη γενετικώς μοιάζουν, αλλά διαφέρουν στη μορφολογία, και για αυτό αναγνωρίστηκαν ως ξεχωριστά είδη. Το "S. durrelli" αναγνωρίστηκε ως νέο είδος το 2010, μετά την παρατήρηση ενός ατόμου του είδους το 2004, οπότε και έγινε γνωστό στην επιστήμη. Βρίσκεται μόνο στην περιοχή της Λίμνης Αλαότρα

Η "Σαλανόια του Ντάρελ" χαρακτηρίζεται από τα πλατιά πόδια με εξέχοντα μαξιλαράκια, έχει κοκκινωπό ωχροκίτρινο τρίχωμα στο κάτω μέρος του και πλατιά στιβαρά δόντια, ανάμεσα στα άλλες διαφορές που έχει με τη "Σαλανόια η ομοιόχρους". Σε δύο δείγματα που μετρήθηκαν, η μάζα σώματός τους ήταν 600 g και 675 g. Κατοικεί σε έλη και ενδέχεται να τρέφεται με καρκινοειδή και μαλάκια. Η Λίμνη Αλαότρα είναι απειλούμενος οικότοπος, και το "S. durrelli" ενδέχεται να κινδυνεύει από την καταστροφή του οικότοπού του και τον ανταγωνισμό με εισηγμένα είδη.
Citroën Jumper

Tο Citroën Jumper, γνωστό ως Citroën Relay στο Ηνωμένο Βασίλειο, είναι ένα επαγγελματικό αυτοκίνητο τύπου «βαν» (van), που παράγεται από τη γαλλική αυτοκινητοβιομηχανία Citroën από το 1994, σε δύο γενιές. Αντικατέστησε το Citroën C35, που κατασκευαζόταν από το 1974 έως το 1992. Η δεύτερη γενιά του Jumper παρήχθη από το 2006 έως το 2014, ενώ η τρίτη γενιά του από τα τέλη του 2014.

Όπως είχε συμβεί και με το C35, το Jumper ήταν το αποτέλεσμα της συνεργασίας στα επαγγελματικά αυτοκίνητα με την ιταλική Fiat, η οποία είχε ξεκινήσει το 1974, με το Citroën C35. Κατασκευάζεται (όπως συνέβη παλαιότερα επίσης και με το C35 και σήμερα με το Citroën Jumpy) στο εργοστάσιο Sevel Sud (ακρωνύμιο του Società Europea Veicoli Leggeri) στις εγκαταστάσεις του Val di Sangro της Atessa, στην κεντρική Ιταλία, μαζί με τα συγγενικά Fiat Ducato τρίτης γενιάς, Peugeot Boxer δεύτερης γενιάς και Iveco Daily τέταρτης γενιάς.
Άκαμψις

thumb|180px
O Άκαμψις (τουρκικά: Çoruh, ποντιακά: Άκαμψης, γεωργιανά: ჭოროხი, αρμενικά: Ճորոխ) είναι ποταμός στην περιοχή του Πόντου, στην Τουρκία και στη Γεωργία. Το μήκος του φτάνει τα 438 χλμ.. Οι πηγές του βρίσκονται στο έδαφος της Τουρκίας και συνεχίζει στο έδαφος της Γεωργίας.
Alpine Holding

Η Alpine Holding είναι κατασκευαστική εταιρία με έδρα το Βαλζ (Wals) κοντά στο Σάλτσμπουργκ της Αυστρίας. Ιδρύθηκε το 1965 από την Ελληνικής καταγωγής οικογένεια Παππά και μέσα σε λίγα χρόνια έγινε μια από της μεγαλύτερες επιχειρήσεις της Αυστρίας. Το 2000 η οικογένεια πούλησε την εταιρία. Σήμερα απασχολεί 15.000 άτομα. Οι δραστηριότητες είναι το πλείστον στην κεντρική και ανατολική Ευρώπη. Ένα γνωστό έργο της εταιρίας είναι η κατασκευή του γηπέδου Αλιάντς Αρένα στο Μόναχο.

Κατηγορία:Κατασκευαστικές εταιρίες
SNCF

Ένα τρένο [[TGV]] δεύτερης γενιάς στο σταθμό St-Charles της Μασσαλίας|260x260εσ
Η SNCF (Société nationale des chemins de fer français) είναι η κρατική σιδηροδρομική εταιρία της Γαλλίας. Τα καθήκοντά της περιλαμβάνουν τη λειτουργία των σιδηροδρομικών υπηρεσιών για επιβάτες και εμπορεύματα, καθώς και τη συντήρηση και τη σηματοδότηση της σιδηροδρομικής υποδομής (Réseau Ferré de France, RFF). Απασχολεί περίπου 150.000 ανθρώπους. Το σιδηροδρομικό δίκτυο αποτελεί περίπου 32.000 χιλιόμετρα, εκ των οποίων 1.800 χιλιόμετρα (1.100 μίλια) είναι υψηλής ταχύτητας TGV και 14.500 χιλιόμετρα είναι ηλεκτροδοτημένα.
Ζονγκουλντάκ

Το Ζονγκουλντάκ (εκ παραφθοράς από το " Σανδαράκη", όνομα του οικισμού στα αρχαία και βυζαντινά χρόνια) είναι πόλη και πρωτεύουσα της επαρχίας Ζονγκουλντάκ στο Διαμέρισμα της Μαύρης Θάλασσας της Τουρκίας. Ο πληθυσμός της, σύμφωνα με την απογραφή του 2009, ήταν 108.792. Είναι ένα πολύ σημαντικό λιμάνι του Εύξεινου Πόντου εξαιτίας κυρίως του πλούσιου, σε κάρβουνο, υπεδάφους της περιοχής. Η πόλη κτίστηκε μόλις τον 19ο αιώνα, ως εμπορικό λιμάνι, για κοντινά ορυχεία κάρβουνου.
Ριζούντα

Το [[Κάστρο της Ριζούντας|κάστρο της Ριζούντας]]
Η Ριζούντα (τουρκικά Rize «"Ρίζε"», αρχαία ελληνικά. Ριζαίον, αρμενικά. Ռիզե, γεωργιανά. რიზე) είναι η πρωτεύουσα της επαρχίας Ριζούντας, στην βορειοανατολική Τουρκία, στις ακτές του Εύξεινου Πόντου. Από αυτήν την πόλη κατάγονται και δύο Τούρκοι πολιτικοί, ο Ρετζέπ Ταγίπ Ερντογάν, πρώην Πρωθυπουργός και νυν Πρόεδρος της χώρας, και ο Μεσούτ Γιλμάζ, ο οποίος διετέλεσε Πρωθυπουργός της Τουρκίας, τη δεκαετία του 1990.
V-Rally 3

Το V-Rally 3 είναι βιντεοπαιχνίδι αγώνων ράλλυ του 2002, το οποίο δημιουργήθηκε από την Eden Studios. Είναι το τρίτο παιχνίδι της σειράς "V-Rally" και η συνέχεια του "V-Rally 2".

Το παιχνίδι εστιάζει στον τρόπο παιχνιδιού καριέρας (στο παιχνίδι αναφέρεται ως "V-Rally Mode"), όπου ο παίκτης καλείται να αγωνιστεί εναντίον του υπολογιστή σε έξι διαφορετικά ράλλυ με σκοπό να στεφθεί πρωταθλητής του Πρωταθλήματος V-Rally.

Εκτός από τον τρόπο λειτουργίας καριέρας, το παιχνίδι προσφέρει και έναν εναλλακτικό τρόπο γρήγορου παιχνιδιού, όπου ο παίχτης μπορεί να τρέξει σε μια από τις πίστες του παιχνιδιού ενάντια στο χρόνο ή να αγωνιστεί στις πέντε διαφορετικές προκλήσεις του παιχνιδιού ή να δημιουργήσει μια δικιά του πρόκληση. Το τελευταίο ειδικά ήταν διαθέσιμο για την έκδοση σε PlayStation 2 και Xbox, ενώ είχε αφαιρεθεί από την έκδοση σε υπολογιστή.

Με την εκπλήρωση ορισμένων στόχων, όπως την κατάκτηση του πρωταθλήματος στον τρόπο λειτουργίας καριέρας, ο παίκτης ξεκλειδώνει τέσσερα κρυμμένα αυτοκίνητα μπόνους.

Το παιχνίδι περιλαμβάνει 24 διαφορετικές πίστες και 18 εξουσιοδοτημένα αυθεντικά αυτοκίνητα, όπως το Mitsubishi Lancer Evo VII, το Subaru Impreza WRX '01 και το (αυτοκίνητο-"ναυαρχίδα" του παιχνιδιού) Peugeot 206.